**«Өзін-өзі тану пәненінің басқа пәндермен интеграциясы » тақырыбында өткен аудандық семинар-кеңес есебі**  
  
Қараша айының 27-і күні Қаратоғай бастауыш мектебінің бастауыш және өзін-өзі тану мұғалімдерінің ұйымдастыруымен «Өзін-өзі тану пәненінің басқа пәндермен интеграциясы» тақырыбында аудандық семинар-кеңес өткізілді.  
Семинар мақсаты:

* Өзін-өзі тану бағдарламасының мазмұны жағдайында оқу процесін ұйымдастыру мәселелері бойынша ақпарат беру, педагогикалық тәжірибені жетілдіру, педагогтардың практикалық дағдыларын қалыптастыру
* Сабақта қолданылатын белсенді оқу әдістерін, кері байланысты жүргізуді тәжірибеде көрсету;
* Пән мұғалімдерінің өзара тәжірибе алмасуын қамтамасыз ету.

Күтілетін нәтиже : Мұғалімдер тәжірибе алмасады, ой бөліседі.  
Семинарға 14 мұғалім қатысты. Семинар -кеңес басталмай тұрып,мұғалімдермен тренинг ұйымдастырылды. Семинар- кеңесті өзін-өзі тану пәнінәң мұғалімі: А.Р.Есмаганбетова  , бағдарламаның мақсаты, міндеттері, күтілетін нәтижесі туралы айтып өтті.  «Нұрға бөлену» атты тыныштық сәті өткізілді. Яғни баяу музыка ойнап тұрғанда жағымды атмосфера, көңіл -күй үшін барлық жағдайды жасап, «Нұрға бөлену» әңгімесін оқып берді.

Тақырыпқа байланысты бейнебаян көрсетіліп, екі топ«постермен» жұмыс жасады .

«Өзін-өзі тану пәненінің басқа пәндермен интеграциясы » тақырыбы талқыланып,топтарға қысқа мерзімді жоспар құру тасырмасы берілді. Семинарға қатысушылар белсенді жұмыс атқарды. Семинар соңында рефлексия жүргізіліп,қорытынды айтылды.

Бастауыш пәнінің мұғалімі М.С.Смагулова «Түбір мен қосымша» атты тақырыбында ашық сабағының үлгісін көрсетті. Сыныпты «жеке дара» әдісі, үй тапсырмасын «Миға шабуыл» әдісі арқылы қорытындылау, сабақта бейне материалды қалай қолдану керек, тапсырмаларды қалай беру керектігіне тоқталып өтті. Қалыптастырушы бағалау мен дескрипторларға жеке тоқталып, оқушыларды бағалау мен кері байланыс жасау түрлерін көрсетті.  Семинарға қатысушылар тыңдалған баяндамалар негізінде тәжірибе алмасты.   
  
**Әдіскер Султангазина Айтжан Еренгаиповна**